JPEG
Трансформација на боен простор Прво, сликата треба да се претвори од RGB во различен боен простор наречен Y'CBCR (или неформално, YCbCr). Таа има три компоненти Y ', Cb и Cr: Y’ компонентата ја претставува осветленоста на пикселот, а Cb и Cr компонентите ја претставуваат хроминанцијата (поделбата во сини и црвени компоненти). Ова е во основа ист боен простор што се користи од страна на дигиталната телевизија во боја, како и дигиталните видеа вклучувајќи видео ДВД-а, и е слично на начинот на кој бојата е претставена во аналогни PAL видео и MAC (но не и од аналогни NTSC, кој го користи боен простор YIQ). Претворањето со Y'CBCR на бојниот простор овозможува поголема компресија без значителен ефект на видливиот квалитет на сликата (или поголем видлив квалитет на сликата за истата компресија). Компресијата е поефикасна, бидејќи информациите за осветленоста, што е поважна за евентуалнот видлив квалитет на сликата, е ограничена на еден канал. Ова поблиску одговара на перцепцијата на бојата во човечкиот визуелен систем. Трансформацијата на бојата исто така ја подобрува компресијата од статистичката декорелација. Одредено претворање во Y'CBCR е одредена во JFIF стандард, и треба да биде извршена за резултирачката JPEG-податотека да има максимална компатибилност. Сепак, некои JPEG имплементации во модот за "највисок квалитет" не го применуваат овој чекор и наместо тоа ја задржуваат информацијата за бојата во RGB модел за боја, каде што  сликата се чува во посебни канали за црвена, зелена и сина компоненти за осветленост. Ова резултира во помалку ефикасна компресија, а најверојатно нема да се користи кога големината на податотеката е особено важна. Downsampling Поради густината на сензитивните рецептори за боја и светлина во човечкото око, луѓето можат да видат значително повеќе ситни детали во осветленоста на сликата (компонента на Y’) отколку во тонот и заситеноста на бојата на сликата (на Cb и Cr компонентите). Користејќи го ова знаење, енкодерите може да биде дизајнирани поефикасно да компресираат слики. Трансформацијата во Y'CBCR модел на боја го овозможува следниот вообичаен чекор, кој треба да ја намали просторната резолуција на Cb и Cr компонентите (наречен "downsampling" или "Chroma subsampling"). Размерите при кои downsampling е вообичаено направен за JPEG слики се 4:4:4 (без downsampling), 4:2:2 (намалување за фактор 2 во хоризонтална насока), или (најчесто) 4:2:0 (намалување за фактор 2 и во хоризонтална и вертикална насока). За останатиот дел од процесот на компресија, Y', Cb и Cr се обработуваат одделно и во многу сличен начин. Разделување на блокови По subsampling-от, секој канал мора да се подели на 8 × 8 блокови. Во зависност од chroma subsampling-ot, тоа дава (Минимална кодиранa единица) MCU блокови со големина od 8 × 8 (4:4:4 – без subsampling), 16 × 8 (4:2:2), или најчесто 16 × 16 (4:2:0). Во видео компресија минималните кодирани единици се нарекуваат макроблокови. Ако податоците за канал не претставуваат цел број на блокови тогаш енкодерот мора да ја пополни останатата област на нецелосни блокови со некоја форма на фиктивни податоци. Пополнувањето на рабовите со фиксна боја (на пример, црна) може да создаде одѕвонувачки артефакти по видливиот дел на границата; повторувањето на пиксели на работ е заедничка техника со која се намалуваат (но не мора целосно да ги елиминира), таквите артефакти и може да се применат пософистицирани техники за пополнување на границата. Дискретно косинус трансформирање 8х8 под-слика прикажани на 8-битна сива нијанса Следно, секој 8 × 8 блок на секоја компонента (Y, Cb, Cr) е претворена во честотен домен модел на домен на честота, користејќи на нормализиран, две-димензионален тип II дискретен косинус трансформирање (DCT).